cyanic-selkie/wikianc huggingface dataset:
Manketti
Die Manketti (Schinziophyton rautanenii) is 'n groot, bladwisselende boom wat 6 – 15 m hoog kan raak. Dit het handvormige saamgestelde blare. Dit lyk baie soos 'n klein kremetartboom. Die neute is eetbaar en gesog. Hierdie boom se FSA-nommer is 337. In Afrikaans staan die boom gewoonlik bekend as spikkelhout. Dit staan ook as die Transvaal-okkerneut bekend. Die Tswana-naam vir die boom is mokongwa.
Dit is die enigste spesie in die genus Schinziophyton wat dit 'n monotipiese genus maak.
Die boom kom voor op die Suid-Afrikaanse lys van beskermde bome.
Verspreiding
Die boom kom in bosveld voor en is inheems in Angola, Botswana, Demokratiese Republiek die Kongo, Malawi, Mosambiek, Namibië, Tanzanië, Zambië en Zimbabwe. In Suid-Afrika kom dit in Limpopo voor.
966
Die jaar 966 was 'n gewone jaar wat volgens die Gregoriaanse kalender op 'n Woensdag begin het. Dit was die 66ste jaar van die 10de eeu n.C. Soos ander gewone jare het die jaar 12 maande, 52 weke en 365 dae gehad.
Kraalnaboom
Die kraalnaboom (Euphorbia tirucalli) is 'n boom wat eerder ronde as hoekige stingels het en het geen dorings nie. Hierdie spesie kan nie met ander nabome verwar word nie. Die boom se FSA-nommer is 355.
Verspreiding
In Suid-Afrika is die plant inheems in Gauteng, KwaZulu-Natal, Limpopo, Mpumalanga en die Oos-Kaap. Die boom kom veral voor in die stroomgebied van die Tugelarivier waar dit in bosveld groei. Daar word vermoed dat die plant gedurende die Ystertydperk uit Indië na Suider-Afrika gebring is. Buite Suid-Afrika is die boom inheems in Angola, Botswana, Burundi, Comore-eilande, Demokratiese Republiek die Kongo, Eswatini, Ethiopië, Indië, Kenia, Laccadive-eilande, Madagaskar, Malawi, Maledive, Mosambiek, Namibië, Nigerië, Pakistan, Rwanda, Soedan, Somalië, Sri Lanka, Tanzanië, Uganda, Zambië en Zimbabwe.
Coelosphaera solenoidea
Coelosphaera solenoidea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Coelosphaera en tot die familie Coelosphaeridae. Die wetenskaplike naam van die spesie is die eerste keer geldig gepubliseer in 1964 deur Lévi.
Dagbreek-jobvis
Voorkoms
Die vis se lyf is silwerig rooi tot rooi-bruin en word 1 meter lank en weeg tot 9 kg.
Habitat
Die vis leef op rotsriwwe in water wat 40–360 m diep is en vreet snags mondpotiges en sandvlooie. Hulle bereik volwassenheid wanneer hulle 35 cm lank is. Dit is ook 'n gewilde eetvis en sportvis. Die SADSAA rekord is 3.1 kg.
Dean Harens
Dean Harens (* 1920, † 1996) was 'n Amerikaanse akteur. Hy was bekend vir sy rolle in die televisiereekse Lights Out (1946), Robert Montgomery Presents (1950), Mission: Impossible (1966), en Wonder Woman (1975).
Zirk Bergh
Zirk Bergh was 'n Afrikaanse sanger en kitaarspeler vir wyle Worsie Visser. Hy was bekend vir liedjies soos Ek hou nie van werk nie, Wie't Al Daai Blomme Geplant en Dis soos dit is by die Weskus. Hy is op 14 Desember 2013 oorlede nadat hy homself en 3 ander geskiet het.
Bermuda
Bermuda (Engels: [bərˈmjuːdə]) is 'n eilandgroep in die Wes-Atlantiese Oseaan, 'n entjie voor die kus van Noord-Amerika. Dit is 'n Britse oorsese gebiedsdeel onder soewereiniteit van die Verenigde Koninkryk, maar het sy eie plaaslike regering. Bermuda het 'n bevolking van 63 913 in 2019 gehad en 'n oppervlakte van 53,2 km². Die hoofstad is Hamilton en die grootste stad St. George’s, wat tot in 1815 as hoofstad van Bermuda gedien het. Die eiland is veral bekend vir die Bermudadriehoek en gewild onder toeriste. Dit is ook die plek waar die Bermudabroek uitgevind is en gewildheid verwerf het.
Saint Peter Port
Saint Peter Port (Frans Saint-Pierre-Port, Guernésiais St Pierre Port) is een van die teen parogieë en die grootste stad van die kanaaleiland Guernsey. Die stad, met 'n oppervlak van 6,5 vierkante kilometer en 'n bevolking van sowat 16 488 mense, is die regeringsetel van die eiland.
Bermuda
Bermuda is in 1505 deur die Spaanse ontdekkingsreisiger Juan de Bermúdez vir Europa ontdek en later na hom genoem. Dié eiland is deur die Spaanse Ryk opgeëis, maar nooit deur Spanje gekoloniseer nie. Twee jaar ná die stigting van Jamestown in Virginië het Engelse onder leiding van die Virginia Company in Bermuda gevestig. St. George’s, dié eiland se eerste hoofstad, is in 1612 gestig en tot in 1614 is dié eiland as deel van die kolonie in Virginië bestuur. In 1684 het die Engelse Kroon die beheer oorgeneem en Bermuda het in 1707, met die Act of Union 1707 wat die Koninkryk van Engeland en Koninkryk van Skotland tot die Koninkryk van Groot-Brittanje laat saamsmelt het, 'n Britse Kroonkolonie geword. Nadat Newfoundland in 1949 deel van Kanada geword het, het Bermuda die oudste oorblywende Britse oorsese gebied geword. Met die heraansluiting van Hongkong by China in 1997 het Bermuda die mees bevolkte afhanklike gebied geword (vanaf 2002 oorsese gebied). Bermuda word deur die Verenigde Nasies as 'n gebied sonder eie regering beskou. Die eilandgroep is 'n gesogte vakansieplek en die ekonomie is veral op toerisme en buitelandse bankdienste gebaseer.
Sport
Krieket is Bermuda se nasionale sportsoort en die nasionale krieketspan het aan die Krieketwêreldbeker 2007 in Wes-Indië deelgeneem.
Boerekrygsgevangenes
Vyf van Bermuda se eilande is gebruik om ongeveer 5 000 Boerekrygsgevangenes tydens die Tweede Vryheidsoorlog, ook bekend as die Anglo-Boereoorlog, te huisves. Die Boere is volgens hulle oortuigings ten opsigte van die oorlog op aparte eilande verdeel. Diegene wat geglo het dat die oorlog moes voortgaan is na Darrell's Eiland gestuur en is swaar bewaak. Morgan's Eiland het 884 man gehuisves, Tucker's Eiland 809, Burt's Eiland 607 en Port's Eiland 35, waar die hospitaalfasiliteite was.
Die koerant The New York Times het verskeie stories oor Boerekrygsgevangenes in Bermuda gepubliseer, byvoorbeeld die poging tot muitery op pad na Bermuda toe, en die daaropvolgende krygswet wat op Darryll's Eiland gegeld het, sowel as drie Boerekrygsgevanenes se ontsnapping na die vasteland van Bermuda en ook oor die "avonture" van 'n jong Boeresoldaat wat op die stoomskip Trinidad in New York aangekom het.
Kate Rockwell (aktrise)
Kate Rockwell (gebore 4 Augustus 1984) is 'n Amerikaanse aktrise. Sy is bekend vir haar rolle in die rolprent Sex and the City (2008) en in die televisiereekse The Battery's Down (2008) en Deadbeat (2014).
Jennifer Crystal Foley
Jennifer Crystal Foley (gebore 26 Januarie 1973) is 'n Amerikaanse aktrise. Sy is bekend vir haar rolle in die rolprente The American President (1995), Dracula: Dead and Loving It (1995), Fathers' Day (1997), en The Hunger Games: Mockingjay - Part 2 (2015).
Ann Blyth
Ann Blyth (gebore 16 Augustus 1928) is 'n Amerikaanse aktrise. Sy is bekend vir haar rolle in die rolprente Mildred Pierce (1945), Brute Force (1947), Kismet (1955), en The Helen Morgan Story (1957).
Albert van Breugel
Albert van Breugel was die waarnemende kommandeur van die Kaap die Goeie Hoop tussen April 1672 tot 2 Oktober 1672. Hy het Goewerneur Pieter Hackius opgevolg na die se afsterwe op 30 November 1671. Tussen Hackius se afsterwe en van Breugel se aanstelling is die administrasie in die Kaap deur die Politieke Raad waargeneem.
Burundi
Burundi (Engels: [bəˈrʊndi], ; Frans: [buʁundi] of [byʁyndi]; Kirundi: [buˈɾundi]), amptelik die Republiek Burundi (Engels: Republic of Burundi; Frans: République du Burundi; Kirundi: Republika y'Uburundi), is 'n landingeslote land in Sentraal- en Oos-Afrika net suid van die ewenaar. Dit is naas Rwanda die mees digbevolkte land in Afrika. Nes sy buurstaat is dit 'n voormalige deelgebied van Duits-Oos-Afrika, wat later as mandaatgebied van die Verenigde Nasies 'n Belgiese administrasie kry. Albei lande word deur etniese konflikte tussen die Tutsi-minderheid en die meerderheid van die Hutu geteister. Die Twa vorm die derde etniese groep in daardie lande. Burundi word in 1962 onafhanklik van België. Bykans ’n halfmiljoen mense het in etniese slagtings omgekom, veral gedurende die volksmoorde van 1972 en 1993. Dit is ’n lidland van die Afrika-unie. Burundi beslaan 'n oppervlakte van 27 834 km² en het 'n bevolking van 11 865 821 in 2020 gehad. Die voormalige koninklike hoofstad Gitega dien sedert 24 Desember 2018 as hoofstad van die land, terwyl de ou hoofstad Bujumbura die grootste stad is.
Ligging en klimaat
Burundi is 'n bergagtige land in Sentraal-Afrika, met ’n plato en vlaktes in die ooste en die Tanganjikameer, geleë in die Groot Skeurvallei, in die suidweste. Dit is landgebonde, met Rwanda in die noorde, Tanzanië in die ooste en suidooste, en die Demokratiese Republiek die Kongo in die weste. Dit is in die Groot Mere van Afrika-streek en lê baie hoog; sy geografie word oorheers deur berge in die weste en savanne aan die oostekant, met talle mere regdeur die land. Die klimaat is matig tot subtropies, met twee reënseisoene en twee droë seisoene per jaar.
Geskiedenis
Burundi is oorspronklik die tuisland van die Hutu, 'n volk van akkerbouers. Tydens die 15de eeu vestig die Tutsi, veeboere wat vanuit die noorde na die gebied van die groot mere van Sentraal-Afrika getrek het, hulle in die gebied van die huidige Burundi en onderwerp die inheemse bevolking in 'n feodale stelsel. Omtrent 1500 word die Koninkryk Burundi opgerig.
In die laat 19de eeu kom Burundi saam met die aangrensende Rwanda onder die invloed van die Duitse Keiserryk en word as selfregerende sultanaat deel van Duits-Oos-Afrika. Troepe vanuit Belgies-Kongo verower die gebied tydens die Oos-Afrika-veldtog in 1916 en stel 'n militêre bewind in. Burundi word saam met Rwanda ná die Eerste Wêreldoorlog deel van die Belgiese mandaatgebied Rwanda-Urundi.
Die etniese konflikte duur ook in die tagtiger- en negentigerjare voort. Burundi probeer herhaaldelik voordeel uit die burgeroorlog in die aangrensende Demokratiese Republiek van Kongo te trek, waarby die yl bevolkte landgebiede en natuurlike hulpbronne van die buurstaat 'n begeerlike objek vir Burundi se maghebbers maak.
Van 1995 af probeer ander Afrikalande vrede bewerkstellig, en Suid-Afrika speel ’n leidende rol hierin. ’n Groot mate van stabiliteit het sedert 2008 ingetree, maar daar het nie veel van die land se ekonomie oorgebly nie.
Ekonomie
Burundi is die armste land in die wêreld (BBP per capita: US$106 in 2005). Bestaansboerdery is die ekonomiese basis vir die grootste deel van die bevolking, wat maniok (broodwortels), piesangs, mielies, bone, rys en groente verbou. Katoen, koffie, tee en tabak is belangrike uitvoerprodukte. Die lae produktiwiteit van die veeteelt belemmer die opbou van uitvoermarkte, en net velle word in groot hoeveelhede bemark.
Vissery speel 'n belangrike rol as een van die skaars bronne van proteïen in die land, terwyl die bosbou deur die grootskaalse ontwouding en erosie geknel word.
Die industriële ontwikkeling van die land is weens die gebrek aan kapitaal, die lae binnelandse aanvraag en die ongunstige geografiese ligging beperk op die verwerking van voedselprodukte en klereproduksie. Die natuurlike hulpbronne van uraan, koper, kobalt en nikkel is nog nie ontgin nie.
Commissaire
'n Commissaire (Frans vir kommissaris) in kompeterende fietsry, is 'n beampte wat diens doen as 'n skeidsregter. Die commissaire is in beheer van die fietswedren en het die mag om onder andere wedrenne te kanselleer, afstande te verkort en roetes te verander indien dit nie aan die vereistes voldoen nie.
Die commissaire moet neutraal en onpartydig wees. Hy moet toesien dat die wedren regverdig en veilig geskied.
UCI Internasionale Commissaires
Slegs commissaires wat die UCI-eksamen geslaag het mag die titel “UCI Internasionale Commissaire” gebruik. Alle commissaires moet deur hul Nasionale Federasie gelisensieer wees. Voornemende UCI-commissaires moet ten minste vir twee jaar op nasionale vlak as commissaire diens doen alvorens hul deur hul Nasionale Federasie aanbeveel mag word vir die UCI-eksamen. Dit word van 'n commissaire vereis om al die regulasies van die UCI te ken.
Die UCI stel commissaires aan vir al hulle internasionale byeenkomste. Die aangestelde commissaire is die President van die commissaire-paneel tydens 'n UCI-wedren. Die Nasionale Federasie verskaf die res van die paneel. Die UCI-commissaires word vergoed vir hul dienste en moet die amptelike UCI-drag dra.
Funksies van 'n Commissaire
Die funksies van 'n commissaire kan in drie verdeel word.
Muurbal
Muurbal is 'n binnenshuise spel wat 2 spelers met 'n klein rubberbal en rakette speel. Die doel is om die bal op so 'n wyse teen die mure van ŉ vertrek te slaan dat die teenstander dit of nie kan bereik voordat dit 2 keer op die vloer gewip het nie, of dat hy 'n mislukte hou slaan. Net die afslaner kan punte aanteken, en as hy 'n fout maak, verloor hy die reg om die bal af te slaan en sy teenstander (wat dan die afslaner is), kry dan die geleentheid om punte in te samel.
Geskiedenis
Muurbal het in omstreeks 1820 by die Engelse skool Harrow ontstaan uit 'n soortgelyke spel, "rackets ", wat destyds in Engeland gewild was. Rackets is ook op 'n ommuurde baan gespeel, maar met 'n harde bal. Harrow se koshuisgeboue het ingeslote binneruimtes gevorm en die seuns wat die spel gespeel het, het daar geoefen, maar met 'n sagte bal.
Die spel met die sagte bal het so gewild geword dat daar in omstreeks 1866 spesiale bane daarvoor gebou is. Hoewel daar destyds in Engeland volgens vasgestelde reëls gespeel is, is muurbal daar nie op ŉ georganiseerde grondslag beoefen nie en is die eerste muurbalvereniging in 1907 in die VSA gestig. Amerikaanse muurbal word egter volgens ander reëls gespeel as die spel in Suid-Afrika.
Britse offisiere het muurbal na die Anglo-Boereoorlog in Suid-Afrika bekend gestel en die eerste openbare baan is reeds in 1906 in Johannesburg gebou. In 1910 het die eerste nasionale kampioenskapsbyeenkoms daar plaasgevind. Suid-Afrika was ook 'n stigterslid van die Internasionale Muurbalvereniging in 1967 en het aanvanklik aan die wêreldkampioenskappe deelgeneem.
In 1971 het die Springbokspan hom aan die kampioenskapsbyeenkoms onttrek nadat Indië en Pakistan gedreig het om die byeenkoms om politieke redes te boikot. Oorsese spelers ding gereeld op individuele grondslag teen Suid-Afrikaners mee en die spel is in Suid-Afrika ook baie gewild as ontspanningsport.
Die spel
Muurbal word gespeel in ŉ vertrek met wit mure wat 9,75 m lank, 6,4 m breed en 4,57 m hoog is. Die bal mag teen al 4 mure geslaan word binne 'n gebied wat met rooi lyne afgebaken is. Die vloer is van hardehoutplank. Die agterste 4,26 m van die baanoppervlak word deur ŉ afslaanstreep en 'n loodregte lyn in 2 gedeel.
Binne elk van hierdie "kwarte" is 'n afslaanhok afgemerk. Spelers is gewoonlik in wit geklee en gebruik 'n snaarraket en 'n klein, ronde rubberbal. Muurbal is 'n wedstryd tussen 2 spelers. Die spel begin met ŉ afslaanhou deur die speler wat die loot gewen het. Die hou moet om die beurt vanuit die regter- en die linkerafslaanhok geslaan word en die bal moet bokant die rooi afslaanstreep die muur direk tref, sodat dit daarna in die agterste kwart van die teenstander se deel van die baan grondvat.
Daarna voer die spelers om die beurt houe uit. Die bal kan verskeie kere teen verskillende mure spring maar mag die vloer net een keer raak voordat die ontvanger dit terugslaan. ŉ Speler wat die bal teen enige muur bokant die grensstreep slaan of teen die voorste muur onderkant die speelgebied (teen die foutplaat), staan 'n punt of die afslaan af. Net die speler wat afslaan, kan punte aanteken. As die afslaner 'n fout begaan, verloor hy die reg om die volgende bal af te slaan. 'n Wedstryd word oor 5 stelle beslis.
Die speler wat eerste 9 punte het, wen die stel. Wanneer die telling 8- 8 is, kan die afslaner kies of die volgende punt die stel moet beslis en of die stel eers eindig wanneer een speler 'n voorsprong van 2 punte het.
Kabinet van Nelson Mandela
Nelson Mandela was President van Suid-Afrika tussen 11 Mei 1994 en 17 Junie 1999. Hy het aan bewind gekom nadat die ANC die Nasionale Party in die Suid-Afrikaanse algemene verkiesing van 1994 verslaan het.
Muurbal
Die raket
Die raket is soortgelyk aan 'n tennisraket, maar is ligter en kleiner. Die spesifikasies het oor die jare verander, en rakette is besig om groter te raak.
Eiendom
Eiendom (die eiendom) is die reg van 'n regsonderdaan om oor 'n saak (stuk grond, voorwerp, bedrag geld ens.) na eie goeddunke te beskik. Eiendom van 'n natuurlike persoon heet insbesonder privaateiendom; eiendom van 'n gemeenskap of staat heet gemeenskaplike of kollektiewe eiendom. Die reghebbende van die eiendom van 'n saak word die eienaar genoem.
In die reg word eiendom onderskei van besit, aangesien 'n persoon slegs feitelik kon beskik oor 'n saak — die saak kan byvoorbeeld ook geleen, gehuur of gesteel wees.
Die regulering van eiendom is een van de mees fundamentele onderdele van 'n maatskappyordening, omdat dit die ekonomiese verhoudings bepaal: bv. wie is die eienaar van skaars produksiemiddele soos grond, grondstowwe en nywerheid? Hierdie vraag het in die loop van die geskiedenis baie konflikte opgelewer, wat wissel van filosofiese debatte tot oorlogvoering.
Algemeen
By die eiendomsreg is daar sprake van reg van genot, reg van gebruik en reg van beskikking. Uit hierdie terminologie kan ons aflei dat die term eiendom slegs van toepassing is op materiële objekte wat vir menslike beheersing vatbaar is. Van nie-materiële objekte kan mens nie 'n eienaar wees nie, maar "bloot" die reghebbende.
Kultuurverskille
Een foutiewe opvatting is dat sommige groepe inheemse Noord-Amerikaners die begrip 'eiendom' nie geken het nie. So sou die Indiane Manhattan aan die Nederlanders verkoop het, met die gedagte dat hulle 'n goeie transaksie beklink het, aangesien die grond aan niemand behoort het nie.
In alle kulture kom die begrip van eiendom egter voor, wanneer dit kom by objekte van ekonomiese waarde. Sommige jagtersamelewings in Afrika ken of erken byvoorbeeld nie die eiendom van grond nie, maar wel van waterbronne.
Politiek/filosofie
Sien ook:
Hierdie artikel is deels vanaf die Nederlandse weergawe vertaal
Wiley Harker
Wiley Harker (27 Januarie 1915 – 1 Mei 2007) was 'n Amerikaanse akteur. Hy was bekend vir sy rolle in die rolprente Trancers (1984), Things to Do in Denver When You're Dead (1995), en The Straight Story (1999).
Coelosphaera transiens
Coelosphaera transiens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Coelosphaera en tot die familie Coelosphaeridae. Die wetenskaplike naam van die spesie is die eerste keer geldig gepubliseer in 1988 deur Bergquist & Fromont.
Claus Ryskjær
Claus Ryskjær (26 Junie 1945 – 12 Desember 2016) was 'n Deense akteur en skrywer. Hy was bekend vir sy rolle in die rolprent The Crumbs - A Very Crumby Christmas (2006) en in die televisiereekse Huset på Christianshavn (1970), Gufol mysteriet (1997), en Bølle-Bob (1998).
Graafwater
Graafwater is 'n dorp in die Wes-Kaap in Suid-Afrika, 30 km wes van Clanwilliam. Die dorp is in die Sandveld geleë en die R364-streekroete gaan deur die dorp.
Geskiedenis
Die spoorlyn van Kaapstad noord na Bitterfontein het hierdie gebied in 1910 bereik. Die dorp is in 1920 gestig en het in 1957 'n onafhanklike gemeente van die NG Kerk geword. Die naam is moontlik afgelei van die gewoonte om in die droë rivierbedding vir water te grawe.
John Spurgeon Henkel
Johannes Elias Spurgeon Henkel ook bekend as John Spurgeon Henkel (1871 in Peddie, Oos-Kaap - 5 April 1962 in Pietermaritzburg ), was 'n Suid-Afrikaanse plantkundige en bosbouer. Hy was diep betrokke by die bewaring van woude in Suider-Afrika en die bekendstelling van eksotiese spesies soos Eucalyptus na Zoeloeland.
Suidelike Driehoek
Die Suidelike Driehoek (Latyn: Triangulum Australe) is ’n klein sterrebeeld in die suidelike hemelruim. Net soos die Driehoek in die noordelike hemelruim kom sy naam van die drie helderste sterre wat ’n driehoek vorm. Dit is in die 16de eeu geskep.
John Spurgeon Henkel
Lewe en loopbaan
Henkel was die seun van 'n soldaat, skilder en botanis Caesar Carl Hans Henkel (1839-1913) en sy vrou Auguste Henkel (née Radue). Hy was die oudste van 12 kinders. Hy was opgevoed aan Dale-kollege, King William's Town en in 1888 het hy by die Kaapse Bosbewaaringsafdeling aangesluit. Hy het as assistent vir die natuurbewaarder in die Oos-Kaap gewerk vir 'n paar jaar. Hy is in 1893 tot distriksbosbeampte van King William's Town bevorder en het opname kaarte van Port Alfred (in 1894) en die beboste gebiede van Bathurst, Oos-Kaap (in 1895) saamgestel. In 1898 word hy distrik bosbeampte van Stutterheim.
Graafwater
Distrik
Die dorpie is vandag 'n belangrike handelsentrum vir die gebied tussen Clanwilliam en Lambertsbaai. Die Heerenlogement is 25 km noord van Graafwater.
Wapen
Graafwater se dorpsraad het in 1998 'n wapen by die Buro vir Heraldiek geregistreer: In rooi, 'n goue deurlopende ingeboe punt belaai met 'n rooi toring, tussen regs, 'n vlies en links 'n koringgerf, albei goud  Die helmteken was 'n graaf en 'n heraldiese fontein, en die wapenspreuk "Semper crescendo".
John Spurgeon Henkel
Lewe en loopbaan
Gedurende die Tweede Vryheidsoorlog was hy 'n kaptein van Stutterheim se berede-troepe en is bekroon met die Queen's South Africa Medal. In 1902 is hy gekies om bosbou te studeer aan die Royal Indian Engineering College by Cooper's Hill, Engeland, waar hy 'n Diploma in Bosbou behaal het.
Suidelike Driehoek
Ruimtevoorwerpe
Die Suidelike Driehoek lê in die Melkweg en bevat dus baie sterre, maar nie ander beduidende voorwerpe nie. Daar is ’n oop sterreswerm, ’n paar planetêre newels en ’n paar dowwe sterrestelsels. Die oop swerm, NGC 6025, het sowat 30 sterre met ’n helderheid van tussen 7 en 9 mag. Dit is sowat 2 500 ligjare van die Aarde af en sowat 11 ligjare in deursnee. NGC 5979 is ’n planetêre newel van 12,3 mag en Henize 2-138 ’n kleiner newel van 11 mag. NGC 5938 is ’n verafgeleë spiraalvormige sterrestelsel wat sowat 300 miljoen ligjare van die Aarde af is.
John Spurgeon Henkel
Lewe en loopbaan
Henkel het teruggekeer na Suid-Afrika en is in 1905 aangestel as Assistent-Natuurbewaarder van die Woude in die Oos-Natuurbewaaringsgebied. Hy is in 1907 aangestel as Assistent Bewaarder van Woude van die Wes-Natuurbewaaringsgebied (in Kaapstad) en het as dosent in bosbou aan die Suid-Afrikaanse Skool vir Bosbou (deel van die Suid-Afrikaanse Kollege) tot Februarie 1908 gedien. In 1909 het hy na Knysna verhuis waar hy C. B. McNaughton as Assistent-Natuurbewaarder van die Woude opgevolg het en in 1912 tot die Hoof-Natuurbewaarder van Woude bevorder is. In 1915 was hy na Pietermaritzburg as Natuurbewaarder van Woude vir Natal oorgeplaas. Hy het bebossing in die Zoeloelandse kusgebied begin met eksotiese spesies insluitend Eucalyptus.
In 1920 was hy aangestel as hoof van die nuutgestigte Suid-Rhodesiëse Bosdiens. Sy aanbieding aan die 1919-kongres van die Suid-Afrikaanse Genootskap vir die Bevordering van Wetenskap het gelei tot 'n omvattende opname van die plantegroei van Rhodesië, die eerste van enige Afrika-land.
Hy het in Rhodesië gebly tot sy aftrede in 1931, waarna hy na Pietermaritzburg verhuis het. Daar het hy 'n veldgids van die Natalse houtagtige plante geskryf. Hy was 'n persoonlike vriend van John William Bews en het hom gehelp in sy ondersoek na die ekologie van die Natalse plantegroei. Hy het ook 'n kaart van die Hluhluwe-iMfolozipark saamgestel in 1936. Van 1944 tot sy dood het hy aan 'n gids van Suider-Afrikaanse grasse gewerk. Die plante wat hy versamel het is in die Bews Herbarium aan die Universiteit van Natal bewaar.
Privaat lewe
In Februarie 1896 het hy met Juanita Gutsche getrou en hulle het een kind gehad.
968
Die jaar 968 was 'n skrikkeljaar wat volgens die Gregoriaanse kalender op 'n Vrydag begin het. Dit was die 68ste jaar van die 10de eeu n.C. In teenstelling met gewone jare het die jaar 366 dae en 'n 29 Februarie gehad.
Lebombo-ysterhout
Die Lebombo-ysterhout (Androstachys johnsonii) is 'n immergroen boom wat groot kan raak (20 m) en kom voor in klein, digte stande op klipperige plekke vanaf die noorde van KwaZulu-Natal tot in die suide van Zimbabwe en is ook inheems aan Madagaskar en Mosambiek. Die blare is leeragtig, teenoorstaande en hartvormig.
Die boom se FSA-nommer is 327. Dit is die enigste spesie in die genus en Androstachys is dus 'n Monotipiese takson.
MuseScore
MuseScore is 'n gratis musieknotasiesagteware in WYSIWYG en 'n kostedoeltreffende alternatief vir professionele programme soos Sibelius en Finale. Dokumente kan gedruk word as gegraveerde bladmusiek of in PDF- of MIDI- formaat gestoor word. Die Sagteware is geskep deur Nicolas Froment, Thomas Bonte en Werner Schweer in 2008.
Sommige hoogtepunte:
Draagbare weergawe
MuseScore loop ook as 'n draagbare toepassings en kan op 'n verwyderbare stoortoestel soos 'n CD, USB-dataduim, flitskaart, of disket gestoor word.
MuseScore en die Goldberg Variasies
In 2011, is 'n projek van stapel gestuur om hoë-gehalte gedrukte en klankweergawes van die Goldberg-variasies te skep. 'n Kickstarter-veldtog is bekend gestel om geld in te samel.
Die finale gegraveerde telling was volledig in MuseScore geskep en kan gratis aflaai word.
Chloe Csengery
Chloe Csengery (gebore 7 Julie 2000) is 'n Amerikaanse aktrise. Sy is bekend vir haar rolle in die rolprent Paranormal Activity 3 (2011) en in die televisiereekse Law & Order: Special Victims Unit (1999), iCarly (2007), en Modern Family (2009).
969
Die jaar 969 was 'n gewone jaar wat volgens die Gregoriaanse kalender op 'n Sondag begin het. Dit was die 69ste jaar van die 10de eeu n.C. Soos ander gewone jare het die jaar 12 maande, 52 weke en 365 dae gehad.
Taffie Kikillus
Taffie Kikillus (soms ook Taffy Kikillus; ca. 1927 – 22 September 2014) was 'n Suid-Afrikaanse akteur, musikant en komponis.
Kikillus het vanaf sy derde lewensjaar klavier speel en het op veertien begin om musiek te komponeer. Hy het sy eie orkes by die Universiteit van Stellenbosch gehad. Hy was ook verantwoordelik vir die eerste klavier-langspeelplaat in Suid-Afrika, genaamd Taffie plays for you.
Kikillus het in verskeie Afrikaanse rolprente opgetree. Hy is veral bekend vir sy rol in films soos Gevaarlike spel (1962), Fratse in die vloot (1958) en Donker Afrika (1957).
Hy is op 22 September 2014 op 87-jarige ouderdom aan komplikasies ná ’n beroerte in die Mediclinic Milnerton oorlede. Hy laat sy vrou, Rhona en 3 seuns, Marais, Karl en Igon agter.
Western Force (Superrugbyspan)
Die Western Force is ’n Australiese rugbyspan wat as ’n konsessie aan Superrugby deelgeneem het van 2006 – 2017. Die konsessie sluit die hele Wes-Australië in. Hulle tuiswedstryde word op die nib-stadion in Perth gespeel. Die huidige kaptein van die span is Matt Hodgson
Die Western Force was een van die twee nuwe konsessies wat in 2006 tot die uitgebreide Super 14-kompetisie toegetree het; die ander was die Cheetahs. Die span se eerste seisoen het baie swak afgeloop en hulle het heel laaste op die punteleer geëindig. In die volgende drie seisoene het die span egter heelwat beter gevaar.
Die bod
Die bod vir toetrede tot ’n uitgebreide Super 14-kompetisie het reeds vroeg in 2002 begin toe ’n groep gestig is om die ontwikkeling van ’n nuwe Australiese konsessie dop te hou. Die groep se doelwit was om te verseker dat indien SANZAR sou instem tot ’n vierde Australiese konsessie, Rugby Wes-Australië (RugbyWA) gereed sou wees. RugbyWA is genooi om te bie vir die vierde Australiese span en die unie het ’n projekspan in die lewe geroep wat vier weke gehad het om die bod te formuleer. Die bod is gesteun deur die Wes-Australiese regering wat meer as een miljoen dollar aan RugbyWA geleen het en ook ’n verdere $A25 miljoen gegee het vir die opgradering van die Members Equity-stadion. In Desember 2004 is aangekondig dat RugbyWA die bod gewen het met die Victoria Rugbyunie wat aan die verloorkant was.
Die eerste seisoen
Op 10 Februarie het die Western Force hulle Superrugbydebuut teen die gemaak op ’n byna uitverkoopte Subiaco Ovaal in Perth. Hulle het met 25 - 10 verloor. Dit was eers in die agtste ronde van die kompetisie dat die Force hul eerste sege kon behaal. Hulle het, na ses verliese in ’n ry (met ’n loslootjie in die vierde ronde), met slegs een punt (26 - 25) verloor teen die en dit het aan die Force hul eerste ligapunt in Superrugby besorg. Dit is die langste wat dit enige span nog geneem het om ’n ligapunt aan te teken (naamlik agt rondes/sewe wedstryde).
Op 21 April het ’n skare van 32,231 amper die skok van die jaar aanskou toe die Force dit kon regkry om gelykop te speel teen die verdedigende kampioene, die. Twee dae na die wedstryd teen die Crusaders kon die Force daarin slaag om Matt Giteau te kontrakteer vir die 2007-seisoen. Giteau se kontrak was ongeveer $A4,5 miljoen werd en hy het daardeur die hoogs-betaalde speler geword in enige vorm van voetbal in Australië.
Op Saterdag 6 Mei het die Force aangekondig dat hulle die dienste van die vleuel van die, Drew Mitchell ook bekom het. Gedurende die volgende week is die Force egter met $A110,000 beboet nadat ’n "onafhanklike komitee bevind het dat RugbyWA die kontrakteringsprotokol verbreek het deur hul onderhandeling met Al Kanaar." Op 6 Mei het die Force hul eerste Superrugbysege behaal toe hulle die Cheetahs met 16 - 14 geklop het.
Naam en kleure
Op 14 April 2005 het RugbyWA die konsessie se naam sowel as die logo bekendgestel tydens ’n onthaal by die Burswood Internasionale Oord in Perth. Die keuringsproses het vir maande geduur en die gemeenskap is ook daarby betrek. ‘Western Force’ is gekies as die naam omdat dit die konsessie se ligging (die Wes-Australiese staat) en dié se ‘waardes van krag, energie en gemeenskap’ die beste verteenwoordig. Die logo is ontwerp om ’n swart swaan te wees (dit is die staat se tradisionele kenteken). Die swaan is op ’n blou agtergrond (dit stel die Wes-Australiese kuslyn en lug voor) en die goud stel die strande, minerale rykdom en sonskyn voor. Daar was gissings dat die span moontlik as die ‘Swart Swane’ bekend sou staan.
Tydens ’n funksie in Julie by dieselfde oord, is die Force se trui en borgskapnaamregte bekend gestel. Die spantrui is deur Brendan Cannon gedra en Lachlan MacKay het die alternatiewe klere tentoongestel. Die trui is blou met ’n swart swaan op, en die alternatiewe klere is ’n goue trui met ’n swart swaan (swart en goud is Wes-Australië se sportkleure). Die span se eerste trui is opgeveil en verkoop vir $A30,000 en die eerste alternatiewe trui is ook opgeveil vir dieselfde prys.
Ondersteuning
Kort nadat RugbyWA die vierde Australiese konsessie geword het, is ’n aanlynregister opgestel waarby lede hul belangstelling kon aanteken. Binne ’n kwessie van weke het meer as 10,000 mense geregistreer. Toe lidmaatskap amptelik in Julie van stapel gestuur is, was daar reeds meer as 13,000 mense geregistreer en ongeveer 400 maatskappye het bekend gemaak dat hulle in gasvryheidspakkette belangstel. Die Force het die grootste ondersteuningsbasis van Australiese Super 14-spanne geniet en toe die voorseisoenwedstryde begin het was daar reeds 16,000 lede.
Die Hoof- uitvoerende beampte van die Australiese Rugbyunie, Gary Flowers, het aan die media gesê dat "mensekrag" ’n sleutelfaktor was in die toekenning van die konsessie aan Wes-Australië eerder as aan Victoria. Voor die aankondiging het 25,500 Wes-Australiërs ’n petisie ter ondersteuning van hulle staat se bod onderteken. Daarmee saam het 5,000 mense, waaronder die premier van die staat, dr. Geoff Gallop, ’n optog bygewoon by die Subiaco-ovaal. Die optog is gereël deur twee rugbymoeders (die Scrum Mums Jennifer Hoskins en Irma Cooper) om te wys hoe graag die mense van Wes-Australië die konsessie wou kry. Teen die einde van die eerste seisoen het die Force afgesluit met die hoogste ondersteunersgetalle in terme van bywoning van al die Australiese spanne, ten spyte van hul laaste plek op die punteleer.
Stadion
Die Force het voorheen al hul tuiswedstryde in die Subiaco Ovaal gespeel. Die stadion het ’n kapasiteit van 43,500 en is, soos die naam dit wil hê, ovaal vir Australiese Voetbal.
In Februarie 2008 het die Regering van Wes-Australië aangekondig dat ’n nuwe veeldoelige sportstadion gebou sal word in Kitchener Park, langs die Subiaco Ovaal. Die stadion was geskeduleer om gebou te word tussen 2011 en 2016. Met ’n kapasiteit van 60,000 sou dit hoofsaaklik aangewend word vir Australiese Voetbalwedstryde, maar dit sou ook die tuisveld van die Western Force wees. Hierdie stadion sal ook ovaal wees en sal ook sitplek hê wat ingetrek kan word wat beteken dat die stadion ook geskik sal wees vir sportsoorte wat op ’n reghoekige veld gespeel word.
Met die Arbeidsregering wat die stadion beloof het in die 2008-verkiesingsoorwinning, is die stadion egter gekanselleer. Daar is toe besluit dat die Force na die Members Equity-stadion (ME-stadion), met sitplek vir 18,000, sal verhuis vir die 2010 Super 14-seisoen. Die rede waarom die span geskuif het, is omdat die speeloppervlak van die ME-stadion reghoekig is sodat rugbyondersteuners nie so ver van die veld af sit soos by ’n ovaalveld nie. Die Force en die sokkerspan Perth Glory wil hê dat die ME-stadion opgegradeer moet word. Die Force is deur die regering geldelike hulp toegestaan om die stadion uit te brei sodat 20,500 sitplekke gereed sou wees vir die 2010 Super 14-seisoen.
Western Force Gold
Western Force Gold is ’n span wat deur RugbyWA opgerig is vir post-Super 14 rugby. Die span speel in die alternatiewe kleure van die Western Force. Die span het al teen Manu Samoa gespeel waarna hulle op ’n toer van twee weke na Suid-Afrika is waar hulle teen die Goue Leeus en die Blou Bulle gespeel het. Hierna het hulle met Toshiba Brave Lupus en Yamaha Jubilo van Japan se Top League kragte gemeet. Hulle het onlangs die nasionale span van Singapoer met 113 - 7 gewen.
Super 14
Die volgende tabel som die Western Force se Super 14-uitslae op: ! width="20"|Seisoen ! width="20"|Pos ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|Punte vir ! width="20"|Punte teen ! width="25"|+/- ! width="20"|BP ! width="20"|Pte ! width="250"|Notas
Superrugby
Die volgende tabel som die Western Force se Superrugby-uitslae op: ! width="20"|Seisoen ! width="20"|Pos ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|Punte vir ! width="20"|Punte teen ! width="25"|+/- ! width="20"|BP1 ! width="20"|Pte ! width="250"|Notas 1 Punte toegeken vir ’n loslootjie is nie hierby ingereken nie.
Die volgende tabel som die Force se Superrugby-uitslae vir die uitgebreide toernooi van agtien spanne op: ! width="20"|Seisoen ! width="20"|Pos Alg ! width="20"|Pos Groep ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|Punte vir ! width="20"|Punte teen ! width="35"|+/− ! width="20"|BP1 ! width="20"|Pte ! width="250"|Notas
Huidige span
Western Force 2017 Superrugbyspan
Kontroversie
In November 2007 is die spelers Scott Fava en Richard Brown beboet en beveel om gemeenskapsdiens te doen nadat hulle beskermde inheemse quokkas mishandel het tydens ’n spanbousessie op Rottnest-eiland. Ooggetuies het beweer dat die spelers die diere mishandel het deur hulle te skop en rond te gooi. As gevolg hiervan is Fava beveel om ’n boete van $A11,000 te betaal, ’n week se gemeenskapsdiens te doen en om berading vir alkoholmisbruik te ondergaan. Brown is met $A5,000 beboet en moes ook ’n week se gemeenskapsdiens doen. Die geld was betaalbaar aan die Rottnest-eiland Bewaringstigting.
In Februarie 2008 was Matt Henjak en Haig Sare betrokke by ’n kroeggeveg in Perth. Henjak het Sare se kakebeen gebreek en is afgedank deur die Force weens wangedrag. Sare het tot die span teruggekeer aan die einde van 2008 nadat hy herstel het van sy beserings.
Firepower befondsingsdebakel
Borgskapbetalings van die brandstoftegnologiemaatskappy Firepower International het ’n groot rol gespeel in die verkryging van die dienste van Matt Giteau en ander Wallaby-sterre om vir die Western Force in Perth te speel. Giteau was een van talle sportpersoonlikhede aan wie Firepower geld geskuld het. ’n Nuwe konsortium het aangebied om die geld wat Firepower aan Giteau geskuld het, te dek indien Giteau sy kontrak met die Force sou verleng, maar Giteau het dit van die hand gewys en na Canberra teruggekeer om weer vir die Brumbies te speel.
Messier 89
Messier 89 of M89 (ook bekend as NGC 4552) is ’n elliptiese sterrestelsel in die sterrebeeld Maagd. Dit is in 1781 deur Charles Messier ontdek en in sy katalogus van komeetagtige voorwerpe opgeneem. M89 behoort tot die Virgo-sterrestelselswerm.
Eienskappe
Huidige waarnemings dui aan M89 kan ’n byna perfekte sfeervorm hê. Dit is ongewoon aangesien alle ander bekende elliptiese stelsels lang ellipsoïede is. Dit kan egter wees dat dit net sferies van die Aarde af lyk terwyl dit eintlik ellipties is.
Die stelsel het ook ’n omringende struktuur van stof en gas wat tot 150 000 ligjare van die stelsel af strek en strale verhitte deeltjies wat 100 000 ligjare na buite strek. Dit dui daarop dat dit eens ’n aktiewe kwasar of radiosterrestelsel kon gewees het.
Daar is ’n groot aantal bolswerms in M89. Volgens ’n 2006-studie kan daar tot 2 000 wees, in vergelyking met ’n garaamde 150-200 in die Melkweg.
Betty Blythe
Betty Blythe (1 September 1893 – 7 April 1972) was 'n Amerikaanse aktrise. Sy was bekend vir haar rolle in die rolprente The Queen of Sheba (1921), Chu-Chin-Chow (1923), She (1925), en A Daughter of Israel (1925).
Adina Howard
Adina Howard (gebore 14 November 1974) is 'n Amerikaanse aktrise en komponis. Sy is bekend vir haar rolle in die rolprente Supercop (1992), Bulletproof (1996), A Thin Line Between Love and Hate (1996), en Frank Chase in the Streets of Harlem.
.cc
.cc is die Internettopvlakdomein vir die Kokoseilande, 'n Australiese territorium.
Die domein word deur VeriSign, 'n dogtermaatskappy van eNIC, geadministreer. Hulle adverteer die domein internasionaal as "die volgende .com".
Eksterne skakels
סיומת אינטרנט Toppdomän
David Sakurai
David Sakurai (gebore 19 Julie 1979) is 'n Deense akteur en skrywer. Hy is bekend vir sy rolle in die rolprente Liza the Fox-Fairy (2015) en Fantastic Beasts: The Crimes of Grindelwald (2018), en in die televisiereekse The Man in the High Castle (2015) en Iron Fist (2017).
Jan Cronjé
Jan Cronjé (1921-1997) was 'n gewilde Suid-Afrikaanse uitsaaier, radio-aanbieder en akteur. Hy was ’n adjunkdirekteur van die destydse Transvaalse Raad vir die Uitvoerende Kunste (Truk), asook ’n dosent aan die voormalige Randse Afrikaanse Universiteit (RAU). Cronjé het die held in die eerste Afrikaanse radio-sepies op Springbokradio gespeel, in Liefdeslied en Verbode Liefde. Daarnaas het hy 28 jaar lank die radioprogram So maak mens saam met Esmé Euvrard op dié stasie aangebied. Hierdie program is vir die laaste keer op 31 Maart 1986 uitgesaai. Hy was ook in rolprente soos En die vonke spat (1961) en Oupa en die plaasnooientjie (1945) te sien gewees.
970
Die jaar 970 was 'n gewone jaar wat volgens die Gregoriaanse kalender op 'n Maandag begin het. Dit was die 70ste jaar van die 10de eeu n.C. Soos ander gewone jare het die jaar 12 maande, 52 weke en 365 dae gehad.
Morgenster-sendingstasie
Morgenster onder beheer van die Reformed Church of Zimbabwe is een van die bekendste sendingstasies in Afrika.
Instellings
Hierdie sendingstasie word as 'n model voorgehou vir sendelinge en sendinggenootskappe. Dit beskik oor 'n hospitaal, lasaret, laer- en hoërskool, geriewe vir die opleiding van verpleegsters, onderwysers, evangeliste (sedert 1925), dowes, blindes, doofstommes en dominees (sedert 1936). Selfs tersiêre onderrig in samewerking met die Universiteit van Stellenbosch word aangebied. 'n Drukpers op die perseel voorsien baie van die onderrigmateriaal. Die oorspronklike sendingpos het metterjare in 'n dorpie ontwikkel.
Geskiedenis
Andries Adriaan (Andrew) Louw (1862–1956) het op 9 September 1891 by Mugabe se berg in Banyailand (nou Masjonaland) aangekom en namens die N.G. Kerk met sendingwerk daar begin. Hy en sy vrou Cini Malan ('n ouer suster van D.F. Malan) het 'n handleiding vir en 'n woordeboek in die Chikaranga-taal saamgestel en die Bybel in daardie taal vertaal. Later het dr. John Helm by hulle aangesluit en 'n hospitaal vir melaatses opgerig. Alhoewel die N.G. kerk in 1977 alle sendingwerk en eiendomme in Masjonaland aan die Reformed Church of Zimbabwe oorgedra het, ondersteun verskeie N.G. gemeentes in Suid-Afrika die werk daar deur die Morgenster Vennootskap en die Henry Murray Gedenkfonds.
971
Die jaar 971 was 'n gewone jaar wat volgens die Gregoriaanse kalender op 'n Dinsdag begin het. Dit was die 71ste jaar van die 10de eeu n.C. Soos ander gewone jare het die jaar 12 maande, 52 weke en 365 dae gehad.
Kambrium
Die Kambrium is die eerste geologiese periode van die Paleosoïese Era, en het geduur van sowat 541 miljoen tot 485,4 miljoen jaar gelede. Dit is opgevolg deur die Ordovisium. Die term is deur Adam Sedgwick gevestig, wat dit na Kambrië gernoem het, die klassieke naam van Wallis, waar rotse uit dié tydperk vir die eerste keer bestudeer is.
Die Kambrium is uniek in die opsig dat goed herkenbare meersellige fossiele uit dié tydperk op groot skaal gevind is. Bekende voorbeeld is die trilobiete. In die voorafgaande periode, die Ediacarium word min fossiele gevind. Ons begrip van die Kambrium is dus beter as van baie latere periodes.
In die Kambrium het ’n groot verandering ingetree in die lewe op aarde. Voorheen het net klein, eenvoudige en eensellige organismes bestaan. Ingewikkelde, meersellige organismes het geleidelik toegeneem in die miljoene jare net voor die Kambrium, maar dit is eers in laasgenoemde periode dat organismes wat maklik fossiele vorm, algemeen geword het. Die vinnige diversifikasie van lewensvorme in die Kambrium met harde, fossiliseerbare liggaamsdele, bekend as die Kambriese ontploffing, het die eerste verteenwoordigers van talle filums tot gevolg gehad waaruit moderne groepe spesies ontstaan het soos weekdiere en geleedpotiges. Daar is gedink dat die oorgang van Ediacarium na Kambrium met 'n groot uitwissing gepaard gegaan het omdat die fossiele wat gevind word sterk verskil, maar daaroor stem navorsers nie saam nie. Moontlik is dit net gesigsbedrog.
Terwyl ’n uiteenlopende lewe in die oseane bestaan het, was die land redelik leweloos. Die grootste deel van die kontinente was waarskynlik droog en rotsagtig weens ’n gebrek aan plante.
Die Federale Geografiese Datakomitee van die VSA gebruik die simbool <Є> om die Kambriese periode voor te stel.
Coelosphaera tunicata
Coelosphaera tunicata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Coelosphaera en tot die familie Coelosphaeridae. Die wetenskaplike naam van die spesie is die eerste keer geldig gepubliseer in 1870 deur Schmidt.
Kristo Pienaar
(Prof.) Kristo Johannes Pienaar (gebore 4 Julie 1922, oorlede 6 April 1996 ) was 'n Suid-Afrikaanse plantkundige, skrywer, akteur en TV-aanbieder. Hy was die aanbieder van die gewilde TV-program, 50/50 en het in verskeie teaterproduksies en rolprente opgetree. Hy was in die sewentigerjare nou betrokke by die amateurtoneelvereniging op sy tuisdorp, Bellville. Hy was ook op sy tyd die burgemeester van Bellville gewees.(1981-1983 en 1987-1989)
Filmografie
Rolprente waarin hy as akteur opgetree het:
Bibliografie
Van die boeke wat hy geskryf het:
.ca
.ca is die Internettopvlakdomein van Kanada. Registrasie van .ca-domeine moet aan die Kanadese aanwesigheidseise, soos bepaalde deur die register, voldoen. Voorbeelde van geldige entiteite is:
Registrante kan domeine op die tweede vlak (voorbeeld.ca) of op die derde vlak registreer. Die tweede vlak bestaan uit geografiese domeine (sien onder).
Die verantwoordelikheid vir die .ca-domein word in 1988 deur Jon Postel (medewerker van die IANA) aan John Demco van die Universiteit van British Columbia oorgedra.
In 1997, op die jaarlikse konferensie van Kanadese Internetgebruikers, word besluit om die registrasieproses te versoepel en te korrigeer. Sedert 1 Desember 2000 is die stigting Canadian Internet Registration Authority (CIRA) vir die beheer van die .ca-domein aanspreeklik. Registrasies word via gesertifiseerde registrateurs behartig.
Domeine op die tweede vlak
Die volgende tweedevlak-domeine is 'n oorblyfsel uit die tyd voordat CIRA vir die .ca-domein aanspreeklik was. Federaal geregistreerde besighede kan direk op die tweede vlak geregistreer; besighede wat net in een provinsie opereer was verplig om 'n domeinnaam op die derde vlak te registreer.
Eksterne skakels
סיומת אינטרנט Toppdomän
Polizeiruf 110
Polizeiruf 110 is 'n Duitse misdaadreeks wat sedert 1971 deur die Deutscher Fernsehfunk (DFF, 1972-1990: Fernsehen der DDR) vervaardig is en ná die ontbinding van die DFF vanaf 1993 deur openbare uitsaaiers in die ARD-netwerk voortgesit word. Polizeiruf 110, wat vir die eerste keer op 27 Junie 1971 as 'n soort Oos-Duitse weergawe van die Wes-Duitse misdaadreeks Tatort gebeeldsaai is, het in Duitsland tot een van die gewildste reekse in dié genre ontwikkel. 'n Verskeidenheid kleiner en groter misdade is in Polizeiruf 110 behandel, naas onderwerpe soos alkoholisme, kindermisbruik en verkragting - verskynsels wat in 'n sosialistiese samelewing andersins gewoonweg as taboe beskou is. In teenstelling met huidige misdaadreekse, waarin moord 'n minimum-vereiste vir 'n boeiende handeling geword het, word in die Polizeiruf 110-aflewerings, wat in die DDR vervaardig is, die volledige spektrum van misdade getematiseer: inbraak, afpersing, bedrog, diefstal en jeugmisdaad.
Terwyl sy Wes-Duitse eweknie Tatort op die polisiespeurders as hoofkarakters fokus en ook hul privaat lewe by die handeling insluit, het die oorspronklike Polizeiruf 110-aflewerings op die polisiespeurwerk gekonsentreer. Draaiboekskrywers het moeite gedoen om ook die misdadiger, sy psige en die agtergrond van sy oortreding vir die televisiekyker te ontleed. Aksietonele speel 'n ondergeskikte rol.
Polizeiruf 110 was een van min televisiereekse waarin sosiale vraagstukke in die Oos-Duitse samelewing openlik aangespreek is - alhoewel die pedagogiese funksie van hierdie openheid soms al te duidelik was. Vanaf 1976, toe die DDR-bewind kritiese skrywers en sangers aan bande begin lê of selfs uitgeburger het, is ook Polizeiruf 110 gensensureer. Enkele aflewerings, wat reeds vervaardig was, is om politieke redes verkort.